stanford-oval/wikipedia huggingface dataset:
เครยอนชินจัง
ที่มาของชื่อเรื่อง

อ.โยะชิโตะ อุซุอิได้นั่งกลัดกลุ้มกับผู้ดูแลการทำงานของอาจารย์ ว่าจะให้เรื่องนี้ชื่อว่าอะไร แล้วจะให้เนื่อเรื่องเกี่ยวกับเด็กอนุบาลหรือจะให้เกี่ยวกับโรงเรียนอนุบาล จู่ ๆ ผู้ดูแลก็คิดคำว่า"เครยอนชินจัง"ขึ้นมาได้ โดยคำว่าเครยอน เป็นภาษาอังกฤษแปลว่าสีเทียน ซึ่งสื่อถึงความเป็นเด็กอนุบาลได้อย่างชัดเจน อาจารย์ชอบชื่อนี้มากจึงนำมาใส่เป็นชื่อเรื่องทันที แล้วก็ให้เนื่อเรื่องเกี่ยวกับเด็กอนุบาลที่ชื่อว่า"โนะฮาร่า ชินโนะสุเกะ"
เนื้อเรื่อง

เนื้อเรื่องเกี่ยวกับชินจัง (โนะฮาร่า ชินโนะสุเกะ; Nohara Shinnosuke) เด็กอนุบาลวัย 5 ขวบ ผู้มีนิสัยทะลึ่งตึงตังและแก่แดดเกินวัย เช่น ชอบผู้หญิงหุ่นดีหน้าตาดี และชอบเดินโชว์ก้น พ่อของชินจัง (โนฮาร่า ฮิโรชิ) เป็นคนที่ ชอบทำเท่ให้สาว ๆ เห็น ชาวสาวหุ่นดีหน้าตาดี  เป็นมนุษย์เงินเดือนเพื่อหวังเป็นหัวหน้าฝ่ายและยังต้องผ่อนบ้านอีก32ปี แม่ของชินจัง (มิซาเอะ) มีนิสัยขี้เหนียว แต่โมโหง่ายและน่ากลัว ใบหน้ามีรอยเหี่ยวย่น (รอยตีนกา) .ชินจังมีน้องสาวหนึ่งคนชื่อฮิมาวาริ. ครอบครัวของชินจังเลี้ยงหมาไว้หนึ่งตัว มีชื่อว่าเจ้าขาว (ชิโระ). เพื่อน ๆ ของชินจังที่พบในเรื่องบ่อย ๆ คือ คาซามะคุง, เนเน่จัง, มาซาโอะคุง, และ โบจัง ชินจังมักจะชอบแสดงท่าทางแปลก ๆ เช่น ทำตัวเป็นมนุษย์ต่างดาวนู้ดครึ่งก้น หรือเอากางเกงในมาครอบหัวทำเพื่อทำเลียนแบบหน้ากากแอ็คชั่นหรือกันตั้มที่เป็นการ์ตูนเรื่องโปรดของชินจัง ชินจังเองเป็นคนที่ชื่นชอบและชื่นชมในตัวหน้ากากแอ็คชั่นมาก มีขนมโปรดคือ ช็อกโกบี การละเล่นของชินจังที่โรงเรียนคือ เล่นเป็นยุง เล่นเป็นอึ เล่นซ่อนแอบแบบไม่มีคนหา (ส่วนใหญ่แล้วจะเล่นกับโบจัง) เล่นแกล้งตายบนหิมะ เล่นพ่อ แม่ ลูก (เมื่อถูกเนเน่จังบังคับ) เล่นซ่อนหา เล่นไล่จับ
ลำดับการออกอากาศและการจัดจำหน่ายภาคอนิเมะในประเทศไทย > การจัดจำหน่าย

ในปี 2541 ในช่วงชินจังออนแอร์อยู่ได้มีการจัดจำหน่ายในรูปแบบม้วนวิดีโอครั้งแรกโดย บริษัท เวิลด์ พิกเจอร์ส และในรูปแบบวีซีดีโดย บริษัท วิจิตอล ในปี 2543-2544 ต่อมาบริษัท วีดีโอสแควร์ ซื้อลิขสิทธิ์ชินจังในรูปแบบวีซีดีจัดจำหน่ายโดยอีวีเอส เมื่อปลายปี2545 เริ่มตั้งแต่ตอนที่ 84 จำหน่ายในช่วงตอนใหม่มีทั้งหมด 30 ชุด และต่อมาปี 2547-2548 อีวีเอสได้จำหน่ายชินจังในรูปแบบวีซีดีอีกครั้งแต่มาในรูปแบบ 'ต้นฉบับญี่ปุ่น' เริ่มตั้งแต่ ตอนที่ 1 มีจำหน่ายถึง ชุดที่ 53 โดยใช้เสียงทีมพากย์วีดีโอสแควร์ และ อีวีเอสได้จำหน่ายวีซีดีในรูปแบบเสียงพากย์อีสาน พากย์โดย 'นิคม สุนทรพิทักษ์' และเริ่มจำหน่ายในรูปแบบดีวีดี 2 ภาษา (ไทย+อีสาน) ในเวลาต่อมา หลังจากนั้น อีวีเอสได้จำหน่ายทั้ง วีซีดีในรูปแบบบ็อกเซ็ต 3 แผ่นมีของแถม และดีวีดี 5 In 1 (เสียงไทย) จำหน่ายถึง ชุดที่ 10 ส่วนชุดที่ 11 จะเป็นดีวีดี 3 In 1 ก่อนบริษัทอีวีเอสปิดตัวลงพร้อมกับหมดสัญญาลิขสิทธิ์ในเวลาต่อมา (อาจมีบางตอนที่หายไป เช่น ตอน ถูกรางวัลไปเที่ยวกวม เป็นต้น)
ลำดับการออกอากาศและการจัดจำหน่ายภาคอนิเมะในประเทศไทย > สถานีโทรทัศน์

| ปีที่ฉายในญี่ปุ่น | ปีที่ฉายในไทย | สถานีโทรทัศน์ในไทย | ตอน |
| --- | --- | --- | --- |
| พ.ศ. 2535 เป็นต้นไป | พ.ศ. 2539-2545, 2553-2554 | ช่อง 3 วันจันทร์-วันอังคาร 17:30-18:00 น. (พ.ศ. 2539)  วันจันทร์-วันอังคาร 16:00-16:30 น. (พ.ศ. 2540)   วันจันทร์-วันพฤหัสบดี 15:30-15:45 น. (พ.ศ. 2541)   วันจันทร์-วันอังคาร 15:30-16:00 น. (พ.ศ. 2541 - พ.ศ. 2542)   วันจันทร์-วันศุกร์ 19:00-19:30 น. (พ.ศ. 2542 - พ.ศ. 2543)   วันจันทร์ 19:00-19:30 น. (พ.ศ. 2544 - พ.ศ. 2545)  ไม่ทราบวัน 16:00-16:30 น. (พ.ศ. 2553 - พ.ศ. 2554) | 1-300+ |
| พ.ศ. 2548-2549 | พ.ศ. 2557-2558 | ช่อง 9 เอ็มคอตเอชดี วันจันทร์ 16:00 - 16:30 น. | 526-577 |
| พ.ศ. 2552-2554 | พ.ศ. 2559-2560 |  ช่อง 3 เอชดี วันอาทิตย์ 07:50 - 08:20 น. | 684-735 |
| พ.ศ. 2554-2555 | พ.ศ. 2560-2561 | ช่อง 3 แฟมิลี่ วันเสาร์ 9:30-10:00 น. / วันอาทิตย์ 10:00-10:30 น. | 736-787 |
ลำดับการออกอากาศและการจัดจำหน่ายภาคอนิเมะในประเทศไทย > สตรีมมิ่ง

พ.ศ. 2535 เป็นต้นไปตอนที่ออกอากาศทางสตรีมมิ่งจะเป็นตอนย่อย ซึ่งแบ่งออกมาจากตอนหลักที่ออกอากาศทางโทรทัศน์ จากหนึ่งตอน แบ่งย่อยออกมาเป็น 2-3 ตอน และในปี พ.ศ.2565-2566 POPS ได้สตรีมมิ่งทาง YouTube โดยแบ่งออกเป็น วันจันทร์-ศุกร์ เวลา 17:00น. และเดอะมูฟวี่วันอาทิตย์ เวลา 20:00น.
| ปีที่ฉายในญี่ปุ่น | ปีที่ฉายในไทย | ชื่อช่องสตรีมมิ่ง | ตอน |
| --- | --- | --- | --- |
| พ.ศ. 2552 เป็นต้นไป | พ.ศ. 2564-ปัจจุบัน | POPS Anime Thailand (ทาง ยูทูบ) | ไม่ทราบ |
| พ.ศ. 2535 เป็นต้นไป | 1 ธันวาคม 2565 - 15 มกราคม 2567 | POPS Anime Thailand (ทางยูทูบ) | 1A - 208C (นับแบบไทย) 1A - 210C (นับแบบญี่ปุ่น) ยกเว้นตอนที่ 93 และ 179 |
| พ.ศ.2548 เป็นต้นไป | 6 มกราคม 2566 - 28 ธันวาคม 2566 | POPS Anime Thailand (ทางยูทูบ) | 492A - 543C (นับแบบไทย) 527A - 604B (นับแบบญี่ปุ่น) |
| พ.ศ. 2550 เป็นต้นไป | 14 สิงหาคม 2567 - 11 ธันวาคม 2567 | POPS Anime Thailand (ทางยูทูบ) | 544A - 595C (นับแบบไทย) 605A - 683B (นับแบบญี่ปุ่น) ยกเว้นตอนที่ 679 |
| ไม่มีข้อมูล | 6 สิงหาคม 2565 - 18 ธันวาคม 2566 | POPS Anime Thailand (ทางยูทูบ) | 596A - 701C (นับแบบไทย) ยกเว้น 606 & 617 |
| ไม่มีข้อมูล | 21 มีนาคม 2565 - 18 พฤษจิกายน 2566 | POPS Anime Thailand (ทางยูทูบ) | 702A - 805C (นับแบบไทย) 885B - 1049A (นับแบบญี่ปุ่น) |
| พ.ศ. 2562 เป็นต้นไป | 2 มิถุนายน 2566 - 24 พฤษภาคม 2567  | POPS Anime Thailand (ทางยูทูบ) | 806A - 857C (นับแบบไทย) 1006B - 1132A  (นับแบบญี่ปุ่น) |
หนังสือการ์ตูน ในประเทศไทย

สำนักพิมพ์เนชั่น
- ชินจัง 1-33 เล่มจบ
- ชินจังผจญภัยต่างแดน 1 เล่มจบ
(ขนาดเล่มเท่ากับชุด 33 เล่มจบ)
- ชินจัง ภาคโรงหนัง 1-9 เล่มจบ
- ชินจัง สงครามกลางเมือง
- ชินจัง ตะลุยอาณาจักรสัตว์ป่า
- ชินจัง ตะลุมบอนจักรวรรดิผู้ใหญ่
- ชินจัง หน้ากากแอ๊คชั่น vs จอมมารขาเว้าสูง
- ชินจัง ปฏิบัติการสปายทองคำ
- ชินจัง นักบุกเบิดคาวบอย ซามากี้
- ชินจัง ผจญภัยไดโนเสาร์หลงทาง
(ฟูงของมัน)
   
- ชินจัง ป๋มกับเจ้าหญิงอวกาศ
- ชินจัง ผู้กล้าแห่งดาบทองคำ
- ชินจัง เจ้าเวลาหาเจ้าสาว
- ชินจัง สมบัติลับแห่งอาณาจักรดุ๊กดิ๊ก
- ชินจัง คัลเลอร์ ภาคแอนิเมชัน 1-6 เล่มจบ
- ชินจัง คัลเลอร์ เดอะ มูฟวี่ 1-2 เล่มจบ
- ชินจัง ช๊อตฮอตตอนฮิต 1-5 เล่มจบ
- ชินจัง ภาคใหม่กิ๊ก 1-11 เล่มยังไม่จบ
- สภาษิตวันละนิดกับชินจัง 1 เล่มจบ
- ชินจัง jumbo 1-17 เล่มจบ
- ชินจังจอมแก่น 1-10 เล่มจบ (สำนักพิมพ์จัมโบ้)
- ชินจังกะน้องตัวป่วน 1-5 เล่มจบ
-ชินจังร่วมตอนใหม่ ๆ 23-2023 เล่มจบ
(สำนักพิมพ์ Soft Entertainment Comics)
ประเทศที่ตีพิมพ์ชินจัง

| ประเทศ | สำนักพิมพ์ | ชื่อ |
| --- | --- | --- |
| ญี่ปุ่น | Futabasha | クレヨンしんちゃん |
| ไทย | เนชั่น เอ็ดดูเทนเมนท์ (NED) | เครยอนชินจัง |
| เกาหลีใต้ | Seoul Cultural Publishers, Inc.→Haksan Culture Company | 짱구는 못말려 |
| เวียดนาม | Kim Dong Publishing | Shin - cậu bé bút chì |
| อินโดนีเซีย | Indorestu Pacific (ฉบับไม่มีลิขสิทธิ์) →Elex Media Komputindo (ฉบับลิขสิทธิ์) | Crayon Shin-chan |
| มาเลเซีย | Comics House | Dik Cerdas |
| ไต้หวัน ฮ่องกง | Tong Li Comics | 蜡笔小新 |
| สเปน อิตาลี | Planeta DeAgostini | Shin-chan |
| เยอรมนี | Egmont Manga & Anime | Shin-chan |
| ยูเครน | - | Крейон Сінтян |
| ฝรั่งเศส | J'ai lu, Casterman | Crayon Shin-chan |
| สหรัฐอเมริกา สหราชอาณาจักร | ComicsOne→CMX Manga→One Peace Books | Crayon Shinchan |
แหล่งข้อมูลอื่น

Watch Creyon Shin-Chan on YouTube POPS Anime Thailand (ประเทศไทย)
Official Futabasha Crayon Shin-chan website เก็บถาวร 2018-08-16 ที่ เวย์แบ็กแมชชีน (ญี่ปุ่น)
Official TV Asahi Crayon Shin-chan website (ญี่ปุ่น)
Official FUNimation Shin Chan website
Official ComicsOne Crayon ShinChan website (Archive)
Watch Shin-chan episodes on FUNimation's video page[ลิงก์เสีย]
Watch Shin-Wars on YouTube (Uploaded by FUNimation)
Official Crayon Shin-chan movie website (ญี่ปุ่น)
List of Crayon Shin-chan episodes (ญี่ปุ่น)
Official Crayon Shin-chan Spanish website เก็บถาวร 2013-06-11 ที่ เวย์แบ็กแมชชีน (สเปน)
| ด ค กการ์ตูนซีรีส์ในปัจจุบันที่ตีพิมพ์ใน เน็ตคอมิกส์ |
| --- | --- |
การ์ตูนญี่ปุ่น:  ดราก้อนบอล ซูเปอร์  โบรูโตะ  วันพันช์แมน  โจโจ้ ล่าข้ามศตวรรษ  ฮันเตอร์ x ฮันเตอร์  โดราเอมอน  พ็อกเก็ตมอนสเตอร์  เครยอนชินจัง  เรียล  เอ็กซอร์ซิสต์พันธุ์ปีศาจ  โซลแคชเชอร์ส  ไซคิหนุ่มพลังจิตอลเวง  เวิลด์ ทริกเกอร์  แพลตตินัม เอนด์ 
การ์ตูนไทย:  มีดที่สิบสาม  อภัยมณี ซาก้า  นักสืบโจ หัวปลาหมึก
สาวอัจฉริยะไพ่นกกระจอก

| --- | --- |
สาวอัจฉริยะไพ่นกกระจอก
咲-Saki-
ชื่อภาษาอังกฤษ: Saki
แนว: กีฬา (ไพ่นกกระจอก)
มังงะ
เขียนโดย: ริตซ์ โคบายาชิ
สำนักพิมพ์: สแควร์เอนิกซ์
นิตยสาร: ยังกังกัง
ตีพิมพ์ตั้งแต่: 3 กุมภาพันธ์ พ.ศ. 2549 – ปัจจุบัน
จำนวนเล่ม: 22
อนิเมะโทรทัศน์
กำกับโดย: มานาบุ โอโนะ เค็นจิ เซโตะ (ผู้ช่วย)
อำนวยการสร้างโดย: ยูอิจิโร ทากาฮาตะ ยูกะ ซากูราอิ ทากาโอะ อาโอกิ ทากูโตะ คูมาตานิ
เขียนบทโดย: ทัตสึฮิโกะ อูราฮาตะ
ดนตรีโดย: ทาเกชิ วาตานาเบะ
สตูดิโอ: Gonzo, Picture Magic
เครือข่าย: ทีวีโตเกียว
ฉาย:  6 เมษายน พ.ศ. 2552  –  28 กันยายน พ.ศ. 2552
ตอน: 25
สาวอัจฉริยะไพ่นกกระจอก (ญี่ปุ่น: 咲-Saki-) เป็นมังงะที่วาดโดยริทซ์ โคบายาชิ มีเนื้อหาเกี่ยวกับมิยานากะ ซากิ นักเรียนมัธยมปลายปีหนึ่ง ที่ได้ก้าวเข้าสู่การแข่งขันไพ่นกกระจอกโดยเพื่อนนักเรียนปีหนึ่งฮารามูระ โนโดกะ มังงะเรื่องนี้ตีพิมพ์ในนิตยสาร Young Gangan ของสแควร์เอนิกซ์ มีการสร้างอนิเมะจำนวน 25 ตอนขึ้นจากมังงะเรื่องนี้โดย Gonzo ออกอากาศตั้งแต่เดือนเมษายนถึงกันยายน พ.ศ. 2552
แหล่งข้อมูลอื่น

เว็บไซต์ทางการของมังงะ (ญี่ปุ่น)
เว็บไซต์ทางการของอนิเมะ (ญี่ปุ่น)
อนิเมะ ซากิ เก็บถาวร 2020-11-05 ที่ เวย์แบ็กแมชชีน ในทีวีโตเกียว (ญี่ปุ่น)
อนิเมะ สาวอัจฉริยะไพ่นกกระจอก ที่ปีลีปีลี
สาวอัจฉริยะไพ่นกกระจอก (มังงะ) ที่เครือข่ายข่าวอนิเมะ
| ด ค กสตูดิโอโกกูมิ |
| --- | --- |
ซีรีส์โทรทัศน์:  A แชนแนล สี่แสบซ่า บ้าขั้นเอ (2011)  สาวอัจฉริยะไพ่นกกระจอก Achiga-hen episode of Side-A (2012–2013)  เธอน่ะหรือคือน้องสาวผม! (2012)  จอมนางอหังการ โอดะ โนบุนะ (2012)  สายเลือดล่าสังหาร (2013)  ประกายใสวัยฝัน (2013)  สาวอัจฉริยะไพ่นกกระจอก The Nationals (2014)  Atelier Escha & Logy: Alchemists of the Dusk Sky (2014)  สาวน้อยชมรมผู้กล้า (2014)  ประกายใสวัยฝัน Hello!! (2015)  Lance N' Masques (2015)  ปริศนาแพนโดร่าสีแดง (2016)  เซเรน (2017)  สึเระซูเระชิลเดรน (2017)  สาวน้อยชมรมผู้กล้า Washio Sumi Chapter (2017)  สาวน้อยชมรมผู้กล้า Hero Chapter (2017–2018)  โคอิสึมิซังกับราเม็งชามโปรด (2018)  โทจิ โนะ มิโกะ (2018)  โทนาริ โนะ คิวเคทสึกิซัง (2018)  เหล่าผู้กล้าปะทะจอมมารโลลิ (2019)  Seton Academy: Join the Pack! (2020)  Maesetsu! (2020)  สาวน้อยชมรมผู้กล้า The Great Mankai Chapter (2021)  ฮาเร็มวันสิ้นโลก (2021–2022)  ผีปั่น☆ไอดอลป่วน (2022)  เด็กหนุ่มจอมเพ้อฝัน ผู้ตื่นมามองความเป็นจริง (2023)  จิโดฮัมไบกิ นิ อูมาเรกาวัตตะ โอเระ วะ เมกีว นิ ซามาโยอุ (2023)  โทรจิตละอองดาว (2023)  เมื่อคู่กัดตัวร้ายกลายเป็นภรรยาหวานใจ (2025)  เนคุโรโนะมิโกะ โนะ โคซูมิกุ โฮระ โช (2025) 
ภาพยนตร์:  ปริศนาแพนโดร่าสีแดง (2015)  สาวน้อยชมรมผู้กล้า Washio Sumi Chapter (2017)  Laidbackers (2019)  ประกายใสวัยฝัน Thank You!! (2021)  Iris the Movie: Full Energy!! (2024) 
โอวีเอ:  Koe de Oshigoto! The Animation (2010–2011)  A แชนแนล + smile (2012–2017)  Saki Biyori (2015)  ประกายใสวัยฝัน Pretty Days (2016) 
 หมวดหมู่
จ๊ะเอ๋!

| จ๊ะเอ๋! |
| --- | --- |


ญี่ปุ่น: いないいないばあっ!
 
ประเภท: รายการโทรทัศน์สำหรับเด็ก
แสดงนำ: คานาโกะ ทาฮาระ (1996–1999) รินะ ไซโต (1999–2003) ฟูกะ ฮาระ (2003–2007) โคโตมิ คูงะ (2007–2011) ยูนะ ซูงิยามะ (2011–2015) ยูกิ โอซูมิ (2015–2019) ฮารูกิ คูราโมจิ (2019–2023) โอกะ ทาเกชิ (2023–แัจจุบัน)
ประเทศแหล่งกำเนิด: ญี่ปุ่น
ภาษาต้นฉบับ: ญี่ปุ่น
การผลิต
ความยาวตอน: 15 นาที
บริษัทผู้ผลิต: NHK
ออกอากาศ
เครือข่าย: สถานีโทรทัศน์เพื่อการศึกษา เอ็นเอชเค
ออกอากาศ: 1 เมษายน ค.ศ. 1996 (1996-04-01) – ปัจจุบัน
การแสดงที่เกี่ยวข้อง
จีน: Yiyayiya เวียดนาม: Ú Òa! พม่า: Tu Tu Yay Wah
จ๊ะเอ๋! (ญี่ปุ่น: いないいないばあっ!, อักษรโรมัน: Inai Inai Baa!) เป็นรายการโทรทัศน์สำหรับเด็ก [en]สัญชาติญี่ปุ่นสำหรับเด็กทารกจนถึงเด็กอนุบาล (0-6 ขวบ) ประกอบด้วยยิมนาสติก เพลง การศึกษา เป็นต้น เริ่มออกอากาศเมื่อวันที่ 1 เมษายน ค.ศ. 1996
ภาพรวม

รายการเอ็นเอชเคสำหรับเด็กที่เริ่มออกอากาศใน ค.ศ. 1996 เรตติ้งผู้ชมรายการการศึกษาของเอ็นเอชเคในฐานะรายการสำหรับเด็ก เป็นรายการที่ได้รับความนิยมสูงสุด ตามมาด้วย โอกาซังโทะอิชโชะ และ มีตสึเกตะ!
ชื่อรายการ "っ!" มีความหมายว่า "เต็มไปด้วยพลังงาน"
ตัวละคร

ปรากฏใน 7 เมษายน พ.ศ. 2546 เป็นนางฟ้าของประเทศแห่งดนตรี หัวมีลูกซัด
สุนัขโตสีเขียว เรียกว่า "วังวัง" อาหารที่ชอบคือนัตโตะ วันเกิดคือวันที่ 1 มกราคม อายุ 5 ปี
แหล่งข้อมูลอื่น

เว็บไซต์ทางการ
จ๊ะเอ๋! ที่โต้วป้าน (ในภาษาจีน)
สำนักงานทรัพย์สินพระมหากษัตริย์

| --- | --- |
ตราประจำหน่วยงาน
ภาพรวมหน่วยงาน
ก่อตั้ง: 18 กุมภาพันธ์ พ.ศ. 2491 (77 ปีก่อน) (2491-02-18)
ผู้ก่อตั้ง: รัฐบาลควง อภัยวงศ์
หน่วยงานก่อนหน้า: กรมพระคลังข้างที่ สำนักงานทรัพย์สินส่วนพระมหากษัตริย์
สำนักงานใหญ่: วังลดาวัลย์ เลขที่ 173 ถนนนครราชสีมา แขวงวชิรพยาบาล เขตดุสิต กรุงเทพมหานคร
ฝ่ายบริหารหน่วยงาน: พลอากาศเอก สถิตย์พงษ์ สุขวิมล, ประธานกรรมการและผู้อำนวยการ สำหรับรายชื่อกรรมการทั้งหมด ดูในบทความ
เอกสารหลัก: พ.ร.บ.จัดระเบียบทรัพย์สินฝ่ายพระมหากษัตริย์ พ.ศ. ๒๔๗๙† พ.ร.บ.จัดระเบียบทรัพย์สินฝ่ายพระมหากษัตริย์ พ.ศ. ๒๕๖๐† พ.ร.บ.จัดระเบียบทรัพย์สินพระมหากษัตริย์ พ.ศ. ๒๕๖๑
เว็บไซต์: http://www.crownproperty.or.th
เชิงอรรถ
† ถูกยกเลิกจากการให้คำแนะนำและยินยอมของสภานิติบัญญัติแห่งชาติ ในรัฐบาลคสช.
สำนักงานทรัพย์สินพระมหากษัตริย์ (อังกฤษ: Crown Property Bureau; อักษรย่อ: CPB) เป็นหน่วยงานอิสระของรัฐและเป็นหน่วยงานในพระมหากษัตริย์ที่มีสถานะพิเศษ มีหน้าที่จัดการ ดูแลรักษา จัดหาผลประโยชน์ และดำเนินการอื่นใดอันเกี่ยวกับทรัพย์สินพระมหากษัตริย์ตามที่จะทรงมอบหมาย (ซึ่งประกอบด้วย ทรัพย์สินในพระองค์ และทรัพย์สินในพระมหากษัตริย์)
เดิมเปลี่ยนฐานะจาก "กรมพระคลังข้างที่" ยกสถานะขึ้นเป็นนิติบุคคลเมื่อวันที่ 18 กุมภาพันธ์ พ.ศ. 2491 มีหน้าที่ดูแลรักษาและบริหารทรัพย์สินส่วนพระมหากษัตริย์ ที่กำหนดให้แยกต่างหากจากทรัพย์สินส่วนพระองค์ซึ่งดูแลโดยสำนักงานจัดการทรัพย์สินส่วนพระองค์ และ ทรัพย์สินส่วนสาธารณสมบัติของแผ่นดิน ซึ่งอยู่ในความดูแลของสำนักพระราชวัง ต่อมาใน พ.ศ. 2561 มีการออกกฎหมายเพื่อจัดระเบียบทรัพย์สินดังกล่าวใหม่ และมีการโอนทรัพย์สินให้อยู่ในพระปรมาภิไธย
ทรัพย์สินพระมหากษัตริย์เดิมมาจากการจัดสรรงบประมาณแผ่นดิน การถือครองที่ดินขนาดใหญ่และการถือครองธุรกิจหลายอย่าง ทรัพย์สินส่วนนี้ยังได้รับการยกเว้นภาษีอากรอีกด้วย ในปี 2548 มีผู้คำนวณว่าทรัพย์สินโดยเฉพาะหุ้นและที่ดินมีมูลค่ากว่า 990,000 ล้านบาท คณะกรรมการกฤษฎีกาวินิจฉัยว่า สำนักงานฯ มีฐานะเป็นเอกชน แต่เป็นหน่วยงานของรัฐ เพราะ "สถาบันพระมหากษัตริย์ก็เป็นส่วนหนึ่งของรัฐด้วย” สมศักดิ์ เจียมธีรสกุล วิจารณ์ว่า ทรัพย์สินส่วนนี้แทบไม่ต่างกับทรัพย์สินส่วนพระองค์
ประวัติ

สำนักงานทรัพย์สินพระมหากษัตริย์ ชื่อเดิมคือ "กรมพระคลังข้างที่" มีฐานะเป็นกรมอิสระ ในสังกัดกระทรวงพระคลังมหาสมบัติ ในต้นรัชสมัยพระบาทสมเด็จพระจุลจอมเกล้าเจ้าอยู่หัว ทรงโปรดฯให้พระยาไชยสุรินทร์เป็นกรมพระคลังข้างที่และพระคลังสวนและตึกเรือนโรงของหลวง  ทรัพย์สินในส่วนนี้เติบโตขึ้นเนื่องจากการขยายตัวของกรุงเทพมหานครหลังการลงนามสนธิสัญญาเบาว์ริง กรมพระคลังข้างที่ได้รับประโยชน์จากนโยบายพัฒนาเมืองของรัฐบาล และเข้าควบคุมที่ดินจนกลายเป็นผู้ถือครองที่ดินรายใหญ่สุดของประเทศ กรมพระคลังข้างที่ได้รับจัดสรรเงินจากงบประมาณแผ่นดิน โดยบางปีสูงถึงร้อยละ 20 ของงบประมาณ
ต่อมา หลังการปฏิวัติสยาม พ.ศ. 2475 กรมพระคลังข้างที่ถูกลดบทบาทมาเป็น "สำนักงานพระคลังข้างที่" อยู่ภายใต้การดูแลของนายกรัฐมนตรีโดยตรง ต่อมามีการแยกบัญชี "ทรัพย์สินส่วนพระมหากษัตริย์" ออกจาก "ทรัพย์สินส่วนพระองค์" และมีการตั้งสำนักงานทรัพย์สินฯ ขึ้นมาดูแลทรัพย์สินส่วนพระมหากษัตริย์ มีสถานะเป็นกรม สังกัดกระทรวงการคลัง มีรัฐมนตรีว่าการกระทรวงการคลังเป็นประธานที่ปรึกษา
มีการออกกฎหมายกำหนดให้มีผู้รับผิดชอบ บริหารจัดการทรัพย์สินส่วนพระมหากษัตริย์โดยเฉพาะ คือพระราชบัญญัติจัดระเบียบทรัพย์สินฝ่ายพระมหากษัตริย์ พุทธศักราช 2479 พระราชบัญญัติจัดระเบียบทรัพย์สินฝ่ายพระมหากษัตริย์ พุทธศักราช 2479 มีการแก้ไขใน ปี พ.ศ. 2484 และ ปี พ.ศ. 2491 การแก้ไขในปี พ.ศ. 2491 ส่งผลให้ หม่อมเจ้าวิวัฒนไชย ไชยันต์ เป็นประธานคณะกรรมการทรัพย์สินส่วนพระมหากษัตริย์คนแรก ตามกฎหมายดังกล่าว โดยมีผลในวันที่ 18 กุมภาพันธ์ พ.ศ. 2491 ตามพระราชบัญญัติจัดระเบียบทรัพย์สินฝ่ายพระมหากษัตริย์ (ฉบับที่ 3) พุทธศักราช 2491 มาตรา 4 ทวิ ให้สร้างสำนักงานขึ้นสำนักงานหนึ่งเรียกว่า สำนักงานทรัพย์สินส่วนพระมหากษัตริย์ ดังนั้นวันก่อตั้งสำนักงานทรัพย์สินส่วนพระมหากษัตริย์คือวันที่ 18 กุมภาพันธ์ พ.ศ. 2491 หากยึดตามกฎหมายดังกล่าว
ต่อมาในการประชุมสภานิติบัญญัติแห่งชาติ ครั้งที่ ๗๑/๒๕๖๑ เมื่อวันพฤหัสบดีที่ 25 ตุลาคม พ.ศ. 2561 คณะรัฐมนตรีได้เสนอ ร่างพระราชบัญญัติจัดระเบียบทรัพย์สินพระมหากษัตริย์ พ.ศ. ... ซึ่งเป็นการยกเลิกกฎหมายฉบับเดิมเข้ามาเป็นเรื่องด่วนซึ่งไม่ปรากฏในวาระการประชุมต่อที่ประชุมสภาโดยสาระสำคัญที่เกี่ยวข้องกับสำนักงานคือให้มีการเปลี่ยนชื่อสำนักงานจาก สำนักงานทรัพย์สินส่วนพระมหากษัตริย์ เป็น สำนักงานทรัพย์สินพระมหากษัตริย์ ตามมาตรา ๗ ซึ่งที่ประชุมมีมติในวาระที่ ๑ ชั้นรับหลักการด้วยคะแนน เห็นด้วย ๑๙๔ เสียง ไม่เห็นด้วย ไม่มี งดออกเสียง ๓ เสียง จากนั้นที่ประชุมได้ประชุมกรรมาธิการเต็มสภาตามข้อเสนอของนาย สมชาย แสวงการ สมาชิกสภานิติบัญญัติแห่งชาติและเลขานุการ วิป สนช. ซึ่งที่ประชุมมีมติในวาระที่ ๒ และ ๓ ด้วยคะแนน เห็นด้วย ๑๙๙ เสียง ไม่เห็นด้วย ไม่มี งดออกเสียง ๓ เสียง ให้ประกาศใช้ ร่างพระราชบัญญัติจัดระเบียบทรัพย์สินพระมหากษัตริย์ พ.ศ. ... เป็นกฎหมายซึ่งสภานิติบัญญัติแห่งชาติจะได้ส่งร่างกฎหมายฉบับนี้กลับไปยังคณะรัฐมนตรีเพื่อให้นายกรัฐมนตรีนำขึ้นทูลเกล้าเพื่อให้ทรงลงพระปรมาภิไธยและลงประกาศใน ราชกิจจานุเบกษา ต่อไป
กระทั่งวันเสาร์ที่ 3 พฤศจิกายน พ.ศ. 2561 ราชกิจจานุเบกษาได้เผยแพร่ พระราชบัญญัติจัดระเบียบทรัพย์สินพระมหากษัตริย์ พ.ศ. ๒๕๖๑ ซึ่งทรงให้ไว้เมื่อวันศุกร์ที่ 2 พฤศจิกายน พ.ศ. 2561
การบริหาร > โครงสร้างใหม่

พระราชบัญญัติจัดระเบียบทรัพย์สินพระมหากษัตริย์ พ.ศ. 2561 กำหนดให้สำนักงานทรัพย์สินฯ มีคณะกรรมการคณะหนึ่งเรียกว่า "คณะกรรมการทรัพย์สินพระมหากษัตริย์" ประกอบด้วย ประธานกรรมการและกรรมการอื่นซึ่งพระมหากษัตริย์ทรงแต่งตั้งตามพระราชอัธยาศัย และในจำนวนนี้จะได้ทรงแต่งตั้งกรรมการทรัพย์สินพระมหากษัตริย์คนหนึ่งเป็นผู้อำนวยการทรัพย์สินพระมหากษัตริย์ ทำหน้าที่กรรมการและเลขานุการ
ในวันที่ 17 กรกฎาคม พ.ศ. 2560 ได้มีพระราชโองการโปรดเกล้าฯ แต่งตั้งคณะกรรมการทรัพย์สินพระมหากษัตริย์ตามโครงสร้างใหม่ประกอบด้วย
พลอากาศเอก สถิตย์พงษ์  สุขวิมล  เป็นประธานกรรมการ และเป็นผู้อำนวยการสำนักงานฯ อีกตำแหน่งหนึ่ง
นายแพทย์ เกษม  วัฒนชัย  เป็นกรรมการ
ดร.กฤษณ์  กาญจนกุญชร  เป็นกรรมการ
พันโท สมชาย  กาญจนมณี  เป็นกรรมการ
พันตำรวจเอก ธรรมนิธิ  วนิชย์ถนอม  เป็นกรรมการ
พลอากาศเอก อำนาจ  จิระมณีมัย  เป็นกรรมการ
พลเอก จักรภพ  ภูริเดช  เป็นกรรมการ
ต่อมาในวันที่ 8 ตุลาคม พ.ศ. 2560 ได้มีพระราชโองการโปรดเกล้าฯ แต่งตั้ง
พลอากาศโท ภักดี แสง-ชูโต เป็นกรรมการทรัพย์สินส่วนพระมหากษัตริย์เพิ่มเติม
วันที่ 31 ตุลาคม พ.ศ. 2560 ได้มีพระราชโองการโปรดเกล้าฯ แต่งตั้ง
พลเรือเอก ปวิตร รุจิเทศ รองสมุหราชองครักษ์และอดีตผู้อำนวยการศูนย์อำนวยการใหญ่จิตอาสาพระราชทาน เป็นกรรมการทรัพย์สินส่วนพระมหากษัตริย์
วันที่ 12 มีนาคม พ.ศ. 2561 ได้มีพระราชโองการโปรดเกล้าฯ แต่งตั้ง
พลอากาศเอก สถิตย์พงษ์ สุขวิมล เป็นเลขาธิการพระราชวัง และผู้อำนวยการทรัพย์สินส่วนพระมหากษัตริย์ เนื่องจากทรงพระกรุณาโปรดเกล้าฯ แต่งตั้ง นาย จิรายุ อิศรางกูร ณ อยุธยา ให้ดำรงตำแหน่งองคมนตรี นั้น ทำให้ตำแหน่งเลขาธิการพระราชวังและผู้อำนวยการทรัพย์สินส่วนพระมหากษัตริย์ว่างลง
วันที่ 6 มกราคม พ.ศ. 2562 ได้มีพระราชโองการโปรดเกล้าฯ แต่งตั้ง
ดร. อำพน กิตติอำพน
พลเอก อภิรัชต์ คงสมพงษ์ เป็นกรรมการทรัพย์สินพระมหากษัตริย์เพิ่มเติม
วันที่ 18 พฤศจิกายน พ.ศ. 2563 ได้มีพระราชโองการโปรดเกล้าฯ แต่งตั้ง
พลเอก อภิรัชต์ คงสมพงษ์ เป็นรองผู้อำนวยการ ทรัพย์สินพระมหากษัตริย์
ปัจจุบัน
รศ.ดร.จิรายุ อิศรางกูร ณ อยุธยา ได้รับแต่งตั้งเป็นประธานกรรมการมูลนิธิสำนักงานทรัพย์สินส่วนพระมหากษัตริย์
พลเอก จิระศักดิ์ วัฒนาวงศ์ ได้รับแต่งตั้งเป็นรองผู้อำนวยการทรัพย์สินส่วนพระมหากษัตริย์
การบริหาร > โครงสร้างเดิม

พระราชบัญญัติจัดระเบียบทรัพย์สินฝ่ายพระมหากษัตริย์ (ฉบับที่ 3) พ.ศ. 2491 กำหนดให้มีคณะกรรมการทรัพย์สินส่วนพระมหากษัตริย์ ประกอบด้วยรัฐมนตรีว่าการกระทรวงการคลัง เป็นประธานกรรมการโดยตำแหน่ง และกรรมการอื่นอีกไม่น้อยกว่า 4 คน ซึ่งพระมหากษัตริย์ทรงแต่งตั้ง และจะทรงแต่งตั้งหนึ่งคนในจำนวนนี้ให้เป็นผู้อำนวยการสำนักงานฯ
เมื่อวันที่ 27 มกราคม พ.ศ. 2560 มีพระราชโองการโปรดเกล้าแต่งตั้งพลอากาศเอก สถิตย์พงษ์ สุขวิมล เป็นผู้ดูแลรักษาและจัดการผลประโยชน์ทรัพย์สินส่วนพระองค์
การดำเนินงานของสำนักงานทรัพย์สินส่วนพระมหากษัตริย์ ดำเนินงานตามพระราชบัญญัติจัดระเบียบทรัพย์สินฝ่ายพระมหากษัตริย์ (ฉบับที่ 3) พ.ศ. 2491
ทรัพย์สิน

พอพันธุ์ (2549) เขียนว่า ปัจจัยที่ทำให้สำนักงานทรัพย์สินพระมหากษัตริย์เป็นกลุ่มทุนทรงอิทธิพลของประเทศ ได้แก่ การแก้ไขพระราชบัญญํติจัดระเบียบทรัพย์สินฝ่ายพระมหากษัตริย์, ความเข้มแข็งของสถาบันพระมหากษัตริย์ และการเปลี่ยนแปลงเศรษฐกิจและสังคมของประเทศ
สำนักงานทรัพย์สินพระมหากษัตริย์ มีทรัพย์สินในความดูแล เป็นที่ดินกว่า 54 ตารางกิโลเมตรในกรุงเทพมหานคร และ 160 ตารางกิโลเมตรในจังหวัดอื่น โดยทำสัญญาให้เช่าแก่หน่วยงานราชการ องค์กรธุรกิจ และบุคคลทั่วไป ปัจจุบันมีอสังหาริมทรัพย์อยู่ในความดูแลประมาณ 37,000 สัญญา ในจำนวนนี้มีการจัดประโยชน์หลายรูปแบบ ทั้งเพื่ออยู่อาศัยหาประโยชน์พอยังชีพ ใช้ประโยชน์ในเชิงพาณิชย์ และใช้เป็นที่ตั้งของหน่วยงาน ทั้งภาครัฐและสมาคม องค์กรที่ไม่ได้แสวงหาประโยชน์ในเชิงธุรกิจ แยกเป็นที่ดินในกรุงเทพมหานครและปริมณฑล 25,000 สัญญา และในส่วนภูมิภาค อาทิ จังหวัดพระนครศรีอยุธยา จังหวัดสุพรรณบุรี จังหวัดนครสวรรค์ จังหวัดพิษณุโลก จังหวัดพิจิตร จังหวัดลำปาง จังหวัดราชบุรี จังหวัดเพชรบุรี จังหวัดสงขลา จังหวัดนครปฐม จังหวัดฉะเชิงเทรา และจังหวัดชลบุรี รวมประมาณ 12,000 สัญญา
ในปลายปี พ.ศ. 2556 สำนักงานทรัพย์สินฯ ถือครองอสังหาริมทรัพย์ในกรุงเทพมหานครและต่างจังหวัด รวมพื้นที่ 41,000 ไร่ (65.6 ตร.กม. หรือ 16,210 เอเคอร์) ซึ่งเป็นที่ดิน 93% สำหรับหน่วยงานราชการ รัฐวิสาหกิจ ชุมชน ตลาด ผู้เช่าอาคาร ที่ดินรายย่อย และมีพื้นที่ดินเชิงพาณิชย์ใจกลางเมืองคิดเป็น 7% ซึ่งในจำนวนนี้รวมถึงโครงการใหญ่ ดังนี้
| โครงการ | โครงการ | ที่ตั้งเดิม | ผู้เช่า | ครบสัญญาเช่า |
| --- | --- | --- | --- | --- |
| วันสยาม | สยามเซ็นเตอร์ | สวนผลไม้หน้าวังสระปทุม | สยามพิวรรธน์ |  |
| วันสยาม | สยามดิสคัฟเวอรี | สวนผลไม้หน้าวังสระปทุม | สยามพิวรรธน์ |  |
| วันสยาม | สยามพารากอน | โรงแรมสยามอินเตอร์คอนติเนนตัล | สยามพิวรรธน์และกลุ่มเดอะมอลล์ |  |
| เซ็นทรัลเวิลด์ | เซ็นทรัลเวิลด์ | วังเพ็ชรบูรณ์ | กลุ่มเซ็นทรัล | พ.ศ. 2583 |
| ดุสิต เซ็นทรัล พาร์ค | ดุสิต เซ็นทรัล พาร์ค | โรงแรมดุสิตธานี กรุงเทพฯ | กลุ่มเซ็นทรัลและเครือดุสิตธานี |  |
| วัน แบงค็อก | วัน แบงค็อก | สถานีวิทยุศาลาแดง, โรงเรียนเตรียมทหาร, สนามมวยเวทีลุมพินี, สวนลุมไนท์บาซาร์ | เฟรเซอร์ส พร็อพเพอร์ตี้ และทีซีซี แอสเซ็ทส์ |  |
สำนักงานทรัพย์สินพระมหากษัตริย์ ริเริ่มการพัฒนาชุมชน ตั้งแต่ปี พ.ศ. 2533 ต่อมาร่วมมือกับสถาบันพัฒนาองค์กรชุมชน (องค์การมหาชน) หรือ พอช. ในการพัฒนาที่อยู่อาศัยตั้งแต่ปี พ.ศ. 2547 ถึงปัจจุบัน
อนึ่ง ก่อนพระราชบัญญัติจัดระเบียบทรัพย์สินพระมหากษัตริย์ พ.ศ. 2561 จะมีผลบังคับใช้ ทรัพย์สินพระมหากษัตริย์ ในความดูแลของสำนักงานทรัพย์สินพระมหากษัตริย์ ได้รับการยกเว้นภาษีอากร เช่นเดียวกับทรัพย์สินส่วนสาธารณสมบัติของแผ่นดิน ตามความในมาตรา 8 แห่งพระราชบัญญัติจัดระเบียบทรัพย์สินฝ่ายพระมหากษัตริย์ พุทธศักราช 2479 ในขณะที่ทรัพย์สินส่วนพระองค์ ในความดูแลของสำนักงานจัดการทรัพย์สินส่วนพระองค์ ไม่ได้รับการยกเว้นภาษีอากร
สฤณี อาชวานันทกุล เขียนโดยอ้างอิงหนังสือ King Bhumibol Adulyadej: A Life's Work ว่า ทรัพย์สินโดยเฉพาะหุ้นและที่ดินมีมูลค่ากว่า 990,000 ล้านบาทในปี 2548
ทรัพย์สิน > การเปลี่ยนแปลงเกี่ยวกับทรัพย์สินส่วนพระมหากษัตริย์และทรัพย์สินส่วนพระองค์

ในช่วงกลางปี พ.ศ. 2561 ได้มีการปฏิรูปการดำเนินงานของสำนักงานทรัพย์สินพระมหากษัตริย์ โดยมีการออก พระราชบัญญัติจัดระเบียบทรัพย์สินฝ่ายพระมหากษัตริย์ พ.ศ. 2560 ทางสำนักงานฯจึงได้ออกหนังสือชี้แจง โดยมีใจความสำคัญดังนี้
สำนักงานฯ มีภาระหน้าที่ถวายทรัพย์สินส่วนพระมหากษัตริย์ที่อยู่ในความดูแลแต่เดิม คืนให้แด่พระบาทสมเด็จพระเจ้าอยู่หัว เพื่อจะทรงมีพระราชวินิจฉัยเกี่ยวกับการดูแลรักษาและจัดหาผลประโยชน์ให้เป็นไปตามพระราชอัธยาศัย โดยทรัพย์สินฝ่ายพระมหากษัตริย์ในรูปแบบหุ้นของบริษัทจำกัด หรือบริษัทมหาชนจำกัด ต้องเปลี่ยนเป็นพระปรมาภิไธยพระบาทสมเด็จพระเจ้าอยู่หัวทุกรัชกาลด้วย ทั้งนี้ เป็นไปตามตามพระราชบัญญัติจัดระเบียบทรัพย์สินฝ่ายพระมหากษัตริย์ พ.ศ. 2560 ซึ่งได้รวมทรัพย์สินส่วนพระมหากษัตริย์และทรัพย์สินส่วนพระองค์ เป็นทรัพย์สินฝ่ายพระมหากษัตริย์แล้ว
ทรัพย์สินฝ่ายพระมหากษัตริย์ทั้งสิ้นตามข้อ 1. นั้น ให้มีการเสียภาษีอากรทุกประเภทเช่นเดียวกับประชาชนทั่วไป
การที่พระบาทสมเด็จพระเจ้าอยู่หัวทุกรัชกาล ทรงเป็นผู้ถือหุ้นในกิจการอันเกี่ยวเนื่องกับทรัพย์สินฝ่ายพระมหากษัตริย์นั้น ก็เพื่อเป็นการสืบสานพระราชกรณียกิจของสมเด็จพระบูรพมหากษัตริยาธิราชเจ้า
พระบาทสมเด็จพระเจ้าอยู่หัวทุกรัชกาล ทรงไว้ซึ่งสิทธิ์ในการมอบหมายข้าราชบริพารหรือผู้ถวายงานใกล้ชิดเบื้องพระยุคลบาทดูแลกิจการต่าง ๆ อันเกี่ยวเนื่องกับทรัพย์สินฝ่ายพระมหากษัตริย์
ในพระราชบัญญัติจัดระเบียบทรัพย์สินพระมหากษัตริย์ พ.ศ. 2561 มีเนื้อหาสอดคล้องกับหนังสือชี้แจงดังกล่าว และมีข้อเปลี่ยนแปลงเพิ่มเติมดังนี้
เปลี่ยนชื่อ "ทรัพย์สินส่วนพระองค์" เป็น "ทรัพย์สินในพระองค์" และรวม "ทรัพย์สินส่วนสาธารณสมบัติของแผ่นดิน" และ "ทรัพย์สินส่วนพระมหากษัตริย์" ตามพระราชบัญญัติ พ.ศ. 2491 เข้าเป็น "ทรัพย์สินในพระมหากษัตริย์"
ในกรณีทั้งปวงเกี่ยวกับทรัพย์สินพระมหากษัตริย์ ห้ามมิให้ระบุพระปรมาภิไธยหรือข้อความใด อันแสดงหรืออนุมานได้ว่าพระมหากษัตริย์เป็นคู่กรณีหรือคู่ความ ให้ระบุเพียงชื่อผู้ได้รับการมอบหมายให้ดูแลทรัพย์สินดังกล่าว และในกรณีที่ทรงมอบหมายให้บุคคลหรือหน่วยงานอื่นใดที่มิใช่สำนักงานทรัพย์สินพระมหากษัตริย์เป็นผู้จัดการ ให้ต่อท้ายด้วยคำว่า "ผู้จัดการทรัพย์สินในพระองค์" หรือ "ผู้จัดการทรัพย์สินในพระมหากษัตริย์" แล้วแต่กรณี สำหรับทรัพย์สินพระมหากษัตริย์ที่สำนักงานทรัพย์สินพระมหากษัตริย์มีหน้าที่เป็นผู้จัดการ ให้สำนักงานทรัพย์สินพระมหากษัตริย์เป็นคู่กรณีหรือคู่ความ
รายได้จากทรัพย์สินพระมหากษัตริย์ ให้สำนักงานทรัพย์สินพระมหากษัตริย์นำไปจ่ายหรือลงทุนได้ ทั้งนี้ ตามที่ได้รับพระราชทานพระบรมราชานุญาตแล้ว ส่วนที่เหลือจะจำหน่ายหรือใช้สอยได้ ก็แต่โดยพระมหากษัตริย์ตามพระราชอัธยาศัย